ByteDance contestă legea anti-Tiktok în fața justiției din SUA, argumentând că este neconstituțională
Tiktok și proprietarul său chinez ByteDance au anunțat marți că au intentat un proces în fața instanțelor federale din SUA în încercarea de a bloca legea care oferă un interval de timp de nouă luni pentru vânzarea activelor din SUA ale aplicației de partajare de clipuri video scurte, riscând în caz contrar o interdicție pe teritoriul american, transmite Reuters.
Acțiunea a fost depusă la Curtea de Apel a SUA pentru Districtul Columbia. Tiktok și ByteDance consideră că legea semnată de Joe Biden la 24 aprilie încalcă Constituția SUA în mai multe privințe, în special în ceea ce privește protecția libertății de exprimare garantată de Primul Amendament.
Vânzarea activelor Tiktok din SUA „este pur și simplu imposibilă din punct de vedere comercial, tehnologic și legal”, se argumentează în plângere.
„Legea va duce la închiderea Tiktok până la 19 ianuarie 2025, reducând la tăcere 170 de milioane de americani care folosesc platforma pentru a comunica în moduri care nu pot fi reproduse în altă parte”, adaugă plângerea.
Statele Unite au invocat securitatea națională pentru a justifica această lege, care a fost adoptată cu o majoritate covârșitoare în Congres, Washingtonul exprimându-și temerile că datele utilizatorilor americani ai aplicației ar putea fi transmise autorităților chineze, lucru pe care Tiktok îl neagă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank